27/07/2015 | Administración LocalMunicipal
Boiro
Publicación da resolución da Alcaldía de delegación de competencias en favor de concelleiros

ANUNCIO DE PUBLICACIÓN DA RESOLUCIÓN DA ALCALDÍA DE DELEGACIÓN DE COMPETENCIAS EN FAVOR DOS CONCELLEIROS Faise público para xeral coñecemento que o 15 de xuño de 2015 esta Alcaldía ditou a seguinte resolución relativa á delegación de competencias en favor dos concelleiros: “O 13/06/2015 constituíuse a Corporación para o mandato 2015/2019, polo que procede determinar o novo réxime de organización e funcionamento deste Concello, dentro do que se atopa a organización dos servizos corporativos en áreas de xestión dirixidas por concelleiros delegados. O artigo 43 e seguintes do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais e coa finalidade de conseguir unha maior eficacia na xestión municipal, recoñecen á Alcaldía a facultade de delegar e con esta data RESOLVO: PRIMEIRO.–Sen prexuízo da superior dirección política, goberno e coordinación da Alcaldía, os servizos corporativos do Concello de Oroso estrutúranse nas seguintes áreas que estarán dirixidas polos concelleiros que se indican: As delegacións que se outorgan comprenderán exclusivamente a dirección interna e a xestión dos servizos correspondentes sen incluír a facultade de resolver mediante actos administrativos que afecten a terceiros, que será exercida polo órgano municipal a quen corresponda a competencia, quedando, polo tanto, suxeitas ó réxime xeral previsto no Regulamento de organización, funcionamento e réxime xurídico das entidades locais aprobado por Real decreto 2568/86, do 28 de novembro, ó non contemplarse o seu alcance no Regulamento orgánico da Corporación. En todo caso quedan excluídas as atribucións indelegables expresamente reservadas á Alcaldía no art.21.3 da Lei 7/85, do 2 de abril, e no artigo 61.3 da Lei 5/97, do 22 de xullo. TERCEIRO.–Delegar de forma indistinta en tódolos concelleiros deste concello as competencias que a esta Alcaldía lle outorga o artigo 51.1 do Código civil, na nova redacción dada pola Lei 35/1994, do 23 de decembro, para autorizar os matrimonios civís que se celebren neste termo municipal. Esta delegación faculta a tódolos concelleiros para autorizar matrimonios civís, sin que nunha mesma cerimonia poida intervir máis dun deles. CUARTO.–As atribucións delegadas terán que exercerse nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste senso. QUINTO.–Deixar sen efecto calquera resolución anterior que teña sido ditada sobre delegación de atribucións en concelleiros. SEXTO.–As presentes delegacións fanse sen prexuízo das especiais que se poidan acordar en calquera concelleiro relativas a proxectos ou asuntos determinados que poderán implicar a facultade de emitir actos que afecten a terceiros, conforme ó establecido no artigo 43.5 a) do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais. SÉTIMO.–O réxime xurídico da presente delegación será o previsto con carácter xeral nos artigos 115 a 118 do Real Decreto 2568/1986. OITAVO.–Notificar esta resolución a todos os concelleiros afectados. NOVENO.–Comunicar a presente Resolución a todos os xefes dos diferentes servizos municipais para o seu coñecemento e efectos. DÉCIMO.–Esta resolución entrará en vigor ao día seguinte da súa sinatura, sen prexuízo da súa publicación no Boletín Oficial da Provincia, conforme ao establecido no artigo 44.2 do Real Decreto 2568/1986. DÉCIMO PRIMEIRO.–Da presente resolución darase conta de forma individualizada ó Pleno da Corporación os efectos de que tome coñecemento da mesma de conformidade co establecido no artigo 44.4 do Real decreto 2568/1986, en relación co artigo 38 d) do mesmo corpo legal.” Boiro, 20 de xullo de 2015. O alcalde Juan José Dieste Ortigueira